121
Taw Maadey Xoossafe Yees
Pudethe keyishe yexiya mazmure
1 Taw maadoy awupe yaane gada,
taani deretako xeellas.
2 Taw maadoy
salonne sa7aa medhida Godaape yees.
3 I ne tohuwa harchisenna;
nena naageysi dhiskenna.
4 Isra7eele naageysi
zin7enanne dhiskenna.
5 Goday nena naageysa;
ne ushachan gididi, new kuya gidana.
6 Gallas awi nena meenna;
qamma ageeni nena qohenna.
7 Goday qohiyaba ubbaafe nena naagana;
I nena saro wothana.
8 Goday ne kessaane ne geluwa,
hachife merinaw naagana.